Sumar Executiv al Rezultatelor Consultarii Publice cu ocazia Forumului juridico-economic Ziua Europeana a Concurentei si Competitivitatii in Romania Palatul CCIR - 29 noiembrie 2010 In urma sintetizarii raspunsurilor primite de Secretariatul Platformei CEFTAC din partea Focus-Grupului constituit in cadrul Grupului Interdisciplinar de Lucru coordonat tehnic de Casa Europei, suntem in masura sa va prezentam urmatoarele concluzii principale cu privire la reglementarea regimului concurentei: 1 In primul rand, in pofida numarului apreciabil de circa 200 de experti pe care ii detine Consiliul Concurentei, din totalul de 53 de investigatii declansate, respondentii considera cu totul nesatisfacator numarul extrem de modest de demersuri finalizate - doar 3, iar ingrijorararea se manifesta indeosebi referitor la mentinerea unui asemenea ritm lent si a costurilor de timp, energie si bani ce continua sa fie alocate in ciuda lipsei de prerogative legale de punere in vigoare a masurilor si a recomandarilor formulate, lipsa invocata chiar de conducerea Consiliului Concurentei in cadrul recentului Raport de activitate pe anul 2009 a Niciuna dintre investigatii nu s-a concretizat, din nefericire, cu rezultate si masuri altele decat cel pur formale, declarative In speta, in industria panificatiei, reprezentantii principalei organizatii patronale fac presiuni considerabile si ameninta chiar cu ridicarea pretului painii, in lipsa unor masuri compensatorii si corective din partea Guvernului referitoare la combaterea mult mai energica a marii evaziuni fiscale in domeniu b In comercializarea produselor alimentare de catre retaileri, se mentin aceleasi bariere artificiale, distorsionante ale pietii, in special in raport cu accesibilitatea produselor autohtone, blocarea posibilitatii de incheiere a contractelor exclusiviste cu anumite lanturi de distributie sau uniformizarea preturilor - in lipsa unui real arbitraj al pietei din partea autoritatilor de reglementare care sa vegheze eficient cu privire la transparenta si corectitudinea mecanismelor originare de justificare a costurilor, formare la baza a preturilor etc c Nici in privinta liberalizarii si controlului neutru al pietei imobiliare nu s-au facut decat timide progrese, si acelea mai degraba pe fondul disparitiei lichiditatilor si scaderii drastice a puterii de cumparare a consumatorilor reali sau potentiali Profesiunea liberala de consultant imobiliar ramane in continuare cvasi-nereglementata nici intern, cu atat mai putin extern - de catre autoritatile de resort, iar potentiale manipulari ale pietei sunt in continuare posibile prin intelegeri pe sub mana, la care isi dau concursul toti intermediarii implicati, inclusiv breasla notarilor publici de la care s-ar astepta o atitudine mult mai temeinica de aparare nu doar a legalitatii scriptice pur formaliste, ci a informarii aprofundate si a respectarii spiritului de justete in atitudinea fata de beneficiarii de servicii imobiliare 2 In opinia majoritatii organizatiilor si persoanelor consultate, numarul de doar 81 de agenti economici amendati cu sume in valoare totala de aproximativ 2,4 milioane euro apare drept cu totul insuficient, in special din perspectiva profilului companiilor sanctionate, adesea nume obscure si lipsite de posibilitatea financiara a angajarii unor consultanti/avocati de concurenta care sa previna constrangerea la asemenea amenzi Aceasta se remarca si din faptul ca majoritatea companiilor multinationale, in special cele care au aderat la AmCham, prefera deja prevenirea/solutionarea de "tip informal" a problemelor lor in intalniri separate, direct intre juristii desemnati si reprezentantii Consiliului, ceea ce este firesc sa ridice semne de intrebare legate de transparenta si impartialitatea oferite - ca tratament general - celorlalti operatori economici 3 Din unghiul aportului financiar al acestor amenzi si al costurilor alocate cu organizarea de intalniri cu consumatorii sau, cel putin, organizatiile care apara drepturile acestora, bilantul este considerat si mai modest Conform propriilor declaratii oficiale, Consiliul a acordat amenzi in valoare de aproximativ 2, 4 milioane de euro si a cheltuit in paralel un impresionant buget de 10 milioane de euro Preferam ca alte concluzii ulterioare referitoare la eficacitatea practica a activitatii Consiliului sa le poata extrage fiecare dintre organizatiile participante 4 Din unghiul de vedere al transparentei rezultatelor activitatii Consiliului Concurentei, participantii la consultarea publica apreciaza ca o estimare pur cantitativa, in anul 2010, in locul uneia calitative, cu privire la numarul de aproximativ 1860 de aparitii in presa, drept cu totul neconcludenta si deceptionanta Aceasta reactie se justifica prin fapul ca, in continuare, perceptia asupra eficientei practice a masurilor de reglementare a concurentei si corectare a functionarii pietei - in sensul veritabilei sale functionalitati si flexibilitati in context comunitar - ramane marcata de frustrare in privinta unor masuri corective palpabile, vis-a-vis de functionalitatea efectiva a acesteia, la deja 4 ani de la aderarea Romaniei la UE 5 Pe fondul unei anemice activitati de advocacy si de lobby institutional, a unei slabe convergente cu celelalte institutii implicate, participantii se declara surprinsi si dezamagiti de faptul ca, in ciuda numeroaselor vizite externe si evenimente acoperite de bugetul Consiliului Concurentei, acesta a continuat sa rateze vitala aderare a Romaniei la cea mai importanta institutie economica mondiala - OCDE, de care era responsabila impreuna cu MAE si Ministerul Economiei, in conditiile in care toate tarile relevante din proximitate au devenit demult membre, precum Ungaria, Cehia, Slovacia, Polonia, Turcia, iar pana si Federatia Rusa si Estonia au fost acceptate ca State Candidate la OCDE 6 In ceea ce priveste eficacitatea celor peste 110 actiuni in favoarea promovarii culturii concurentei, participantii sustin ca nu au reusit sa afle din timp, de nicaieri, macar de existenta si programarea acestora pe site-ul Consiliului, cu atat mai putin sa aiba acces la o evaluare a impactului asupra imbunatatirii climatului de transparenta si loialitate a climatului concurential din Romania, in continuare grevat puternic de fenomene grave de evaziune fiscala, somaj mascat, piata gri si un slab control asupra calitatii produselor si serviciilor pe fondul agravarii crizei 7 In consecinta, participantii la consultare apreciaza drept preponderent primitiv nivelul de dezvoltare a culturii concurentei chiar in randul managerilor/angajatorilor, cu atat mai mult a efectelor potentiale pe care propagarea unei asemenea culturi ar putea sa o aiba asupra mai bunei aparari a drepturilor consumatorilor din Romania 8 In esenta, participantii considera ca rolul Consiliului nu ar fi acela de a acuza si a se lamenta public cu privire la numarul insuficient de prerogative legale referitoare la capacitatea de punere in vigoare a propriilor masuri si recomandari, sintetizate ca urmare a investigatiilor, ci dimpotriva, gratie imensului lobby pe care il (poate) exercita cu sprijinul European Competition Network, din cadrul Comisiei Europene, sa transpuna rapid si in Romania, ca parte integranta a Pietei Unice Europene, masurile corective si bunele practici, precum si un rol mult mai activ si ranforsant al legalitatii in domeniul concurential 9 Printre tipurile de programe si proiecte ce ar trebui initiate urgent de Consiliul Concurentei, participantii sugereaza, in primul rand, co-finantarea si organizarea de cursuri post-universitare in parteneriat cu institutii academice credibile precum Camera de Comert, Academia de Studii Economice, Institutul de Economie Mondiala al Academiei Romane etc, formarea pe langa Curtile de Apel a cate unui corp de experti in economie de piata, management, prevenirea si solutionarea conflictelor si crizelor, jurisprudenta europeana, initierea in mod nepartinitor, pe baza competitionale, de programe educationale adecvate, inclusiv prin legitima atragere a Fondurilor UE 10 Participantii la consultare considera drept relativ deficitara atat informarea publica, cat si modul de implementare a schemelor de Ajutor de Stat puse la dispozitia beneficiarilor legitimi In acest sens, desi Comisia Europeana a permis ridicarea (inca din 2009) a pragului de acordare a ajutoarelor la 500 000 euro (pentru sectoare precum dezvoltare regionala, cercetare, inovare etc), nu s-a reusit nici pana in prezent finantarea/ atingerea acestui prag in Romania, iar angajamentele referitoare la schema conceputa pentru sectorul IMM a fost amanata fara motive explicite sine die Evident, drept concluzie finala a acestor pozitii evocate, merita sa mentionam ca, totusi, gradul de transparenta in comunicarea publica din partea Consiliului Concurentei este considerat relativ superior in raport cu a altor institutii implicate, precum ANRE, ce se bucura de numeroase critici, dar net inferior celui inregistrat mai recent de ANCOM si ANPC, inclusiv si datorita unei mai mari mobilizari furnizata prin APC-Romania si activitatea Centrului European de Protectie a Consumatorilor Remarcam, de asemenea, absenta paguboasa a unui organism autoritar, credibil si impartial, precum si a instrumentelor legale clare de supraveghere a pietelor din Romania, in sensul monitorizarii transparentei functionarii acestora, formarii la baza a preturilor si tarifelor, compararii cu situatia celorlalte State Membre ex-comuniste, racordarea la cosul zilnic/puterea de cumparare, stabilita statistic si la nivelului TVA la sortimentele de baza ale produselor de prima necesitate, care ar trebui rapid adaptat nevoilor actuale si practicilor europene in domeniu Nu in ultimul rand, evidentiem faptul ca o adevarata schimbare radicala de mentalitati in domeniul atitudinii si comportamentelor institutiilor publice centrale si locale, a asumarii responsabilitatilor in raport cu functionarea optima a unei economii de piata integrate in Piata Unica Europeana, va interveni doar atunci cand societatea romaneasca va detine la baza sa un numar considerabil de organizatii si de cetateni pro-activ implicati, care sa actioneze de jos in sus, pentru impunerea acestor deziderate (deocamdata preponderent proclamative), in sensul implementarii cetateniei europene pro-active, prevazuta prin Carta Drepturilor Fundamentale din Tratatul UE de la Lisabona, cat si prin mobilizarea largilor grupruri de aparare a drepturilor consumatorilor Ca pandant al acestei necesare aspiratii la demnitate personala pe care ar merita din plin sa il revendicam, este necesar sa militam si sa cerem Consiliului Presedintei Uniunii Europene sa sprijine de-privatizarea institutiilor publice pe care o consideram periculoasa pentru Romania (aservirea potentiala unor grupuri de interese, frecvent "ilegitime") si asumarea completa si deplina de catre oficialii romani a obligatiilor si angajamentelor asumate ca Stat Membru UE pe plan european si international 